Angren vokzali. Angren vokzali — Oʻzbekiston temir yoʻllari kompaniyasiga qarashli, Angrenning markazida joylashgan yirik temir yoʻl vokzali. Vokzali kodi:722608. Vokzalda bir vaqtning o‘zida 100 yo‘lovchiga xizmat ko‘rsatish imkoniyati mavjud. Angren temir yo‘l vokzalining umumiy maydoni 3,5 gektar bo‘lib, 250 metrlik shinam to‘xtash yo‘lagi fuqarolarga qulaylik yaratish maqsadida qurilgan. Kutish zali, ona va bola xonasi, tibbiy punkt, ovqatlanish va savdo shaxobchalarida barcha sharoit yaratilgan. „Angren – Pop“ temir yo‘li 2016-yilning mart oyida ochilgan. Ushbu temir yo‘l qurilishi 2013-yilning yarmida boshlangan bo‘lib, uning uzunligi 123,1 km ni tashkil qiladi.